Document ID: /roh_data/filtered/fineweb-2-filterrobots_roh.jsonl.gz/9328

En il Cussegl dals chantuns a Berna po il chantun Grischun trametter dus represchentants. Actualmain èn quai:
- Stefan Engler (PCD)
- Martin Schmid (PLD)
Omadus èn vegnids elegids l'onn 2011 – gia lura senza concurrenza ed era l'onn 2015 n'ha nagina partida attatgà lur sezs. Quest onn è quai auter cun gist trais candidaturas novas:
Sco prim ha annunzià il socialdemocrat Jon Pult il schaner 2019 sia candidatura dubla.
L'avust è s'annunziada l'emprima dunna: La verd-liberala Géraldine Danuser. Era ella candidescha per omaduas chombras.
Paucs dis pli tard ha la PPS realisà sia smanatscha d'attatgar ils sezs en il Cussegl dals chantuns sche las partidas dal center collian lur glistas. A disposiziun stat la deputada e suprastanta da Tavau Valérie Favre Accola.
Sco ultim è s'annunzià Timo Stammwitz l'entschatta settember sco independent.
L'elecziun dal Cussegl naziunal e dal Cussegl dals chantuns è ils 20 d'october.
Dossier elecziuns19
RTR elecziuns 2019